**ELŐTERJESZTÉS**

**Szombathely Megyei Jogú Város Közgyűlésének**

**2024. május 30 - i ülésére**

**Tájékoztató a 2024. évi út-, és járdafelújítási programról**

A jelen előterjesztésben tájékoztatást adok a Tisztelt Közgyűlésnek a 2024. évben elkészített út, parkoló, és járda fejlesztésekről, beruházásokról, amelyeket idén kizárólag saját forrásból tudott Önkormányzatunk megvalósítani.

**Az idén végzett útfelújítási munkák során 3695 m hosszban új burkolat készült.**

* A Csaba utca - Tátika utca és Vásártér utca közötti szakaszának – felújítása során a 7 m széles út 772 m hosszon újult meg.
* A Bárdos Alice utcában a 4 m széles út 170 m hosszon került felújításra, útburkolat, járdaburkolat és kapubejárók burkolata készült el.
* A Bocskai István körút felújítása során az átlagosan 11 m széles körút teljes, 296 m hosszon új burkolatot kapott.
* Az Akacs Mihály utca - Szűrcsapó utca és Hargita utca közötti szakaszának – felújítása is megtörtént, itt a 132 m hosszú szakasz 6 m szélességben újult meg.
* A Brenner Tóbiás körút - Kálvária és Nárai utcák közötti szakaszának – felújításával az átlagosan 10 m széles új útburkolat 253 m hosszon készült el.
* A Dr. István Lajos körút meglévő, rossz állapotú aszfaltos burkolata - a Paragvári u. és Sugár u.-i körforgalom közti megközelítőleg 9 m széles, 207 m hosszú szakaszán – került felújításra.
* A Bartók Béla körút, Hazatius Ferenc és Paragvári utcák közötti 9 m széles és 100 m hosszú szakaszán újult meg.
* A Rumi út is megújult 8 - 10 m szélességben, 650 m hosszon a Pásztor utca és a 86-os számú főút közötti szakaszon.
* A Kenderesi utca felújítása során 6,2 m szélességben 745 m hosszú aszfaltburkolat készült el.
* Az Árpád utca felújítása során 6,2 m szélességben 220 m hosszú aszfaltburkolat készült el.
* A Nagy László utcai parkoló deltájának felújítása során 6 m szélességben 30 m hosszú aszfaltburkolat újult meg.
* Zanaton a temetőhöz vezető út antigorittal való feltöltése 120 m hosszban.

**A városban összesen 2405 m hosszban, az alábbi helyszíneken valósult meg járdafelújítás:**

* Holdsugár utcában betonlapos járda, 300 m hosszban;
* Orbán Balázs utcában betonlapos járda, 700 m hosszban;
* Alsóhegyi utcában betonlapos járda, 20 m hosszban;
* Demeter utcában betonlapos járda, 50 m hosszban;
* Külső-Rumi út betonlapos járda, 275 m hosszban;
* Demeter utcában aszfalt burkolatú leszálló peron, 20 m hosszban;
* Bárdosi Németh János utcában aszfaltos járda, 190 m hosszban;
* Váci Mihály utcában aszfaltos járda, 100 m hosszban;
* Perintparti sétány 1-15. sz. aszfaltos járda, 245 m hosszban;
* Alkotás utcában aszfaltos járda, 150 m hosszban;
* Károlyi Antal utcában aszfaltos járda, 180 m hosszban;
* Bárdos Alice utcában aszfaltos járda, 170 m hosszban;
* Dolgozók útja kerékpárút javítása 5 m hosszban.

**Az idei évben a parkoló fejlesztések keretében összesen 120 db új parkoló létesült és 251 db meglévő került felújításra Szombathelyen:**

* Rohonci u. 62. szám mögötti ingatlanon 14 db férőhelyes új parkoló készült;
* Barátság utca 17. szám melletti ingatlanon 14 db férőhelyes új parkoló készült;
* Éhen Gyula téren 14 db férőhelyes új parkoló készült;
* Szűrcsapó utca 6 – 10. szám melletti ingatlanokon 32 db férőhelyes új parkoló készült;
* Stromfeld Aurél utca 35 – 41. számú ingatlanon 6 db férőhelyes új parkoló készült;
* Stromfeld Aurél utca 51 – 57 számú ingatlanon 6 db férőhelyes új parkoló készült;
* Bartók Béla krt. 40. szám előtti ingatlanon 146 db parkolóhely került felújításra;
* a Semmelweis Ignác és Nádasdy Ferenc utca kereszteződésénél 34 db parkolóhely került kialakításra;
* a 18-as Honvéd út mellett 25 db férőhelyes parkoló felújítása kavicsozással;
* a Patak utca mellett 15 db férőhelyes parkoló felújítása kavicsozással;
* a Pázmány Péter körút 25. szám mellett 25 db férőhelyes parkoló felújítása kavicsozással;
* a Pázmány Péter körút 54-64. számok előtt mellett 40 db férőhelyes parkoló felújítása kavicsozással.

Kérem a Tisztelt Közgyűlést, hogy szíveskedjék az előterjesztést megtárgyalni, és a határozati javaslatot elfogadni.

**Szombathely, 2024. május 23.**

**/: Dr. Nemény András :/**

**HATÁROZATI JAVASLAT**

**…./2024.(V.30.) Kgy. sz. határozat**

A Közgyűlés megtárgyalta a „Tájékoztató a 2024. évi út-, és járdafelújítási programról” című előterjesztést, és az abban foglaltakat tudomásul veszi.

**A végrehajtásért felelős:**

Dr. Nemény András polgármester

Dr. Horváth Attila alpolgármester

Horváth Soma alpolgármester

(A végrehajtásért felelős:

Kalmár Ervin, a Városüzemeltetési Osztály vezetője)

**Határidő:** azonnal